Document ID: 32000R1795

Komission asetus (EY) N:o 1795/2000,
annettu 22 päivänä elokuuta 2000,
GATT-sopimuksista johtuvien tiettyjen kiintiöiden mukaisesti Amerikan yhdysvaltoihin vuonna 2001 vietävien juustojen vientitodistusten antamista koskevan menettelyn aloittamisesta annetun asetuksen (EY) N:o 1553/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 30 artiklan,
sekä katsoo seuraavaa:
(1) GATT-sopimuksista johtuvien tiettyjen kiintiöiden mukaisesti Amerikan yhdysvaltoihin vuonna 2001 vietävien juustojen vientitodistusten antamista koskevan menettelyn aloittamisesta 14 päivänä heinäkuuta 2000 annetussa komission asetuksessa (EY) N:o 1553/2000(3) säädetään, että vientitodistuksia koskevat hakemukset on jätettävä 1 ja 11 päivän syyskuuta 2000 välisenä aikana. Yhdysvaltoihin vietävien juustokiintiöiden vientitodistuksia koskeviin sääntöihin julkaistaan kuitenkin vasta 1 päivän syyskuuta 2000 jälkeen joitakin muutoksia. Näin ollen asetuksen (EY) N:o 1553/2000 tiettyjä ajankohtia ja päivämääriä on muutettava.
(2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1553/2000 seuraavasti:
1) Korvataan 2 artiklan 1 kohdassa ilmaisu "1 ja 11 päivän syyskuuta 2000 välisenä aikana" ilmaisulla "18 ja 22 päivän syyskuuta 2000 välisenä aikana".
2) Korvataan 2 artiklan 6 kohdassa ilmaisu "1 päivänä syyskuuta 2000" ilmaisulla "18 päivänä syyskuuta 2000".
3) Korvataan 3 artiklassa ilmaisu "viiden työpäivän kuluessa" ilmaisulla "neljän työpäivän kuluessa".
4) Korvataan 4 artiklassa ilmaisu "viimeistään 25 päivänä lokakuuta 2000" ilmaisulla "viimeistään 31 päivänä lokakuuta 2000".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä elokuuta 2000.

Labels: 3
17
18